## Un total de 64 municipis han rebut 1,2 milions d’euros per a restaurar els ecosistemes dels espais naturals protegits de la Comunitat

*** El secretari autonòmic de Medi Ambient i Territori ha manifestat que “estes ajudes suposen un suport econòmic a les entitats locals de l’interior i són una ferramenta més per a la lluita contra el despoblament”
* Raúl Mérida subratlla que millorar estos entorns suposa “un element clau pel seu gran potencial turístic i mediambiental”**

La Conselleria de Medi Ambient, Infraestructura i Territori ha concedit 1,2 milions d’euros a 64 municipis de la Comunitat Valenciana que han presentat els seus projectes per a la restauració d’hàbitat i espècies. Així, 30 d’estos municipis pertanyen a la província de Castelló, 13 a la d’Alacant i 21 a València.

El secretari autonòmic de Medi Ambient i Territori, Raúl Mérida, ha destacat que “estes ajudes suposen un suport econòmic a les entitats locals de l’interior que tenen en el seu terme municipal en espais naturals protegits i contribuïxen a lluitar contra el despoblament”.

Mérida ha manifestat que, a través d’estes ajudes, “impulsem la conservació dels nostres parcs naturals i contribuïm a la millora de la biodiversitat per a garantir que puguen ser disfrutats també per les nostres generacions futures”. En este sentit, ha afegit que millorar estos entorns suposa “un element clau pel seu gran potencial turístic i mediambiental”.

Les localitats que han percebut estes ajudes es troben en els entorns dels parcs naturals de Cabanes-Torreblanca, Chera-Sot de Chera, Desert de les Palmes, Hoces del Cabriel, Penyagolosa, Serra Calderona, Serra de Mariola, la Tinença de Benifassà, Serra d’Espadà i Túria. També han rebut estes subvenciones municipis pròxims als paisatges protegits de serra Bèrnia i Ferrer, del Maigmó i Sit, de l’Ombria Benicadell, del Puig Campana i Ponotx, del Serpis i la Solana del Benicadell /Serpis. Finalment, també han sigut beneficiats els monuments naturals de Cabezo de Sal i Camí dels Pelegrins a les Useres.

Fecha: 04/08/2024